<classify> Na Mwandishi wetu Lushoto JAJI Mkuu Profesa Ibrahim Juma, amewatakawahitimu wa Chuo cha Uongozi wa Mahakama Lushoto IJA, kutumia silaha ya elimuya sheria kuitumikia jamii kikamilifu na kuinoa kila wakati ili iwe na nguvu yakuibadilisha dunia. Profesa Juma alisema hayo katika mahafali ya 19ya chuo hicho kwa wahitimu wa Stashahada na Astashahada ya Sheria. Katika fani ya sheria, moja ya njia ya kuinoasilaha hiyo ni kujisomea kila wakati kwa sababu sheria na kanuni huwazinabadilika mara kwa mara. Sio vyeti vyenu vitakavyofanya kazi ya kutoahuduma. Kwa kuhitimu hivi haina maana mtakuwa mmemaliza kujifunza masuala yoteya kisheria. Mnapaswa kuendelea kuwa wanafunzi kila wakatiili kujua sheria mpya na kanuni zake pindi zinapobadilika. Mhitimu mzuri niyule anayeacha milango wazi ya kujifunza kutoka kwa wengine,alisema Jaji Mkuu. Aliwaasawahitimu hao popote watakapokuwa kujifunza jambo jipya kila siku wasipitwe nawakati ili kutoiaibisha fani yao, hivyo wajiendeleze hadi kufikia viwango vya juu katika fani hiyo muhimu. Jengeni tabia ya kujisomea wenyewe vitabu ilikuendelea kujielimisha. Kamwe usimtegemee mtu mwingine asome kisha akuelekeze. Katika kujisomea, hakikisheni mnasoma mamboyasiyo ya kisheria kwa mfano hivi karibuni, Rais mstaafu Benjamin William Mkapaalizindua kitabu chake, alisisitiza. Alisema kitabu hicho kitawaongezea ufahamu wahistoria ya nchi kupitia miaka 81 ya maisha ya rais huyo mstaafu. Kwa upande wake, Mwenyekiti wa Baraza la Uongoziwa chuo hicho, Jaji Dk. Gerald Ndika, ambaye pia ni Jaji wa Mahakama ya RufaniTanzania, alisema mahafali hayo yamefanya jumla ya wahitimu 6,037 katika ngaziya Stashahada na Astashahada ya Sheria tangu kilipoanzishwa mwaka 2001. Mkuu wa chuo hicho, Jaji Dk. Paul Kihwelo akizitaja takwimu za wahitimu hao kwa mwaka huu kwaupande wa Stashahada ya Sheria, alisema kati ya wahitimu 169 wanaume ni 93 sawa na asilimia 55.03 nawanawake ni 76 sawa na asilimia 44.97 na kwa upande wa Astashahada ya Sheria,kati ya wahitimu 234 wanaume ni 102 sawana asilimia 43.59 na wanawake ni 132 sawa na asilimia 56.41.  <topic>: kitaifa 